Borten Moes støttespillere ønsker raskt lederskifte
Partiveteranene Kolbjørn Almlid og lederen i nominasjonskomiteen i Sør-Trøndelag og ordfører i Skaun, Jon P. Husby, mener begge at tiden er inne for at Navarsete skiftes ut. Begge mener valgkomiteen må finne en som kan overta etter den hardt pressede partilederen allerede til våren, skriver Adresseavisen. - Uavhengig av sentralstyrets beslutninger i Borch-saken, er en partileder avhengig av tillit over tid. Måten Navarsete har opptrådt på, blant annet overfor ungdomslederen, reiser prinsipielle spørsmål. Vi skal velge partileder på landsmøtet til våren, og det må stilles spørsmål ved hvorvidt Navarsete er den rette til å lede partiet, sier Husby.På tirsdagens pressekonferanse der Navarsete kom med en uforbeholden beklagelse til Senterungdommens leder Sandra Borch, understreket hun at hun ikke har bestemt seg for om hun tar gjenvalg. BAKGRUNN:Illsint Navarsete skjelte ut egen ungdomsleder- Jeg har ikke snakket med Ola, men det vil jeg tro. Jeg ser ikke andre som kan ta på seg de skoene. Det er sikkert mange som kunne latt seg velge til leder, men partiet må ha en leder som gir oppslutning i valg. Det er ikke så mange som gjør det, bortsett fra Ola Borten Moe. Han er godt kjent i alle lag av folket, mener Husby. Almlid mener det ikke vil være problematisk å skifte ut Navarsete allerede til våren, så sant partiet står samlet bak lederen. Også Almlid ser Borten Moe som et godt partilederemne. - Det er ingen god situasjon vi har nå. Å renominere Ola i Sør-Trøndelag, er et fornuftig løp. Vi har bruk for de topptalentene vi har. Ola har en måte å nærme seg viktige politiske saker på som er god. Det eneste det snakkes om nå, er partilederens humør, psyke og sinnelag, og det står i veien for politikken vi bør snakke om, sier Almlid.Liv Signe Navarsete mister nå velgere i hjemfylket, og plassen på Stortinget er usikker, viser en fersk måling for Senterparti-lederens hjemfylke Sogn og Fjordane. Navarsete får ikke mer enn 13,1 prosents oppslutning på partibarometeret for Sogn og Fjordane som Respons har gjort for Bergens Tidende. Det er milevis unna resultatet på 25,2 prosent i stortingsvalget for tre år siden. Dersom målingen blir identisk med valgresultatet neste år, kan Sp-lederen ryke rett ut av Stortinget, selv om partiet er det tredje største i fylket. Årsaken er befolkningsutviklingen i fylket som kun vil ha tre sikre distriktsmandater, mot fire i dag. Med en så dårlig oppslutning vil Navarsete være avhengig av et usikkert utjevningsmandat for å bli gjenvalgt på Stortinget.scanpix.no
Senterparti-nestleder Ola Borten Moes støttespillere tar nå til orde for et lederskifte allerede til våren.